ਬਿੰਦੀਆ ਰਾਣਾ

ਬਿੰਦੀਆ ਰਾਣਾ ਇੱਕ ਪਾਕਿਸਤਾਨੀ ਟਰਾਂਸਜੈਂਡਰ ਕਾਰਕੁੰਨ ਹੈ। ਉਹ ਖਵਾਜਾ ਸਾਰਾ ਭਾਈਚਾਰੇ ਦੀ ਮੈਂਬਰ ਹੈ ਅਤੇ ਪਾਕਿਸਤਾਨ ਵਿੱਚ ਹੈੱਡਕੁਆਰਟਰ ਵਾਲੇ ਜੈਂਡਰ ਇੰਟਰਐਕਟਿਵ ਅਲਾਇੰਸ ਦੀ ਸੰਸਥਾਪਕ ਅਤੇ ਪ੍ਰਧਾਨ ਹੈ। ਰਾਣਾ ਨੇ ਕਰਾਚੀ ਵਿੱਚ ਸੂਬਾਈ ਅਸੈਂਬਲੀ ਦੀ ਸੀਟ ਲਈ ਚੋਣ ਲੜੀ ਸੀ, ਪਰ ਚੋਣ ਹਾਰ ਗਈ।

 ਮੁੱਢਲਾ ਜੀਵਨ 
ਰਾਣਾ ਦਾ ਜਨਮ 12 ਭੈਣ-ਭਰਾ ਵਾਲੇ ਪਰਿਵਾਰ ਵਿੱਚ ਹੋਇਆ ਸੀ। ਕਿਸ਼ੋਰ ਉਮਰ ਵਿੱਚ, ਉਸਨੇ ਡੇਰੇ ਵਿੱਚ ਕਾਫ਼ੀ ਸਮਾਂ ਬਿਤਾਇਆ, ਇਹ ਇੱਕ ਅਜਿਹੀ ਜਗ੍ਹਾ ਹੁੰਦੀ ਹੈ, ਜਿੱਥੇ ਟਰਾਂਸ ਵਿਅਕਤੀ ਰਹਿੰਦੇ ਹਨ। ਆਪਣੇ ਪਿਤਾ ਦੀ ਮਦਦ ਨਾਲ, ਬਿੰਦੀਆ ਨੇ 15 ਸਾਲ ਦੀ ਉਮਰ ਵਿੱਚ ਕਰਾਚੀ ਵਿੱਚ ਇੱਕ ਅਪਾਰਟਮੈਂਟ ਕਿਰਾਏ 'ਤੇ ਲਿਆ। ਹਾਲਾਂਕਿ ਪਹਿਲਾਂ ਉਸਦਾ ਪਰਿਵਾਰ ਉਸਦੀ ਮਦਦ ਕਰਨ ਤੋਂ ਝਿਜਕਦਾ ਸੀ, ਪਰ ਹੋਲੀ ਹੋਲੀ ਉਹ ਉਸਦਾ ਸਮਰਥਨ ਕਰਨ ਲਈ ਅੱਗੇ ਆਇਆ।

 ਸਰਗਰਮੀ 
ਰਾਣਾ ਜੈਂਡਰ ਇੰਟਰਐਕਟਿਵ ਅਲਾਇੰਸ (ਜੀ.ਆਈ.ਏ.) ਦੀ ਸੰਸਥਾਪਕ ਅਤੇ ਪ੍ਰਧਾਨ ਹੈ। ਹੋਰ ਕਾਰਜਕਾਰੀ ਮੈਂਬਰਾਂ ਵਿੱਚ ਰਿਫ਼ੀ ਖਾਨ, ਰਿਮਸ਼ਾ ਅਤੇ ਸਾਰਾ ਗਿੱਲ ਸ਼ਾਮਲ ਹਨ। ਜੀ.ਆਈ.ਏ. ਨੇ ਆਪਣੇ ਟਰਾਂਸ ਮੈਂਬਰਾਂ ਨੂੰ ਆਈ.ਡੀ. ਕਾਰਡਾਂ ਦਾ ਲਾਭ ਲੈਣ ਵਿੱਚ ਸਹਾਇਤਾ ਕੀਤੀ ਹੈ। ਰਾਣਾ ਪਾਕਿਸਤਾਨ ਦੇ ਸਿੰਧ ਹਾਈ ਕੋਰਟ ਵਿੱਚ ਟ੍ਰਾਂਸ ਰਾਈਟਸ ਲਈ ਪਟੀਸ਼ਨਰ ਹੈ। ਉਹ ਪਾਕਿਸਤਾਨ ਵਿੱਚ ਖਵਾਜਾ ਸੀਰਾ ਭਾਈਚਾਰੇ ਦੇ ਮੁੱਖ ਨੁਮਾਇੰਦਿਆਂ ਵਿੱਚੋਂ ਇੱਕ ਹੈ।

2013 ਵਿੱਚ ਬਿੰਦੀਆ ਨੇ ਕਰਾਚੀ ਵਿੱਚ ਚੋਣ ਲੜੀ, ਜਿਸ ਤੋਂ ਬਾਅਦ ਉਸ ਨੂੰ ਕਈ ਜਾਨੋਂ ਮਾਰਨ ਦੀਆਂ ਧਮਕੀਆਂ ਦਿੱਤੀਆਂ ਗਈਆਂ। ਇਹ ਸੂਬਾਈ ਅਸੈਂਬਲੀ ਦੀ ਸੀਟ ਲਈ ਇੱਕ ਕੋਸ਼ਿਸ਼ ਸੀ। ਉਸਦੀ ਲਿੰਗ ਪਛਾਣ ਨੇ ਉਸਦੀ ਚੋਣ ਲੜਨ ਦੀ ਯੋਗਤਾ ਵਿੱਚ ਰੁਕਾਵਟਾਂ ਪੈਦਾ ਕੀਤੀਆਂ, ਜਿਸ ਵਿੱਚ ਉਸਨੂੰ ਸੁਪਰੀਮ ਕੋਰਟ ਵਿੱਚ ਕੇਸ ਦਾਇਰ ਕਰਨਾ ਪਿਆ। ਉਹ ਚੋਣਾਂ ਵਿੱਚ ਸੀਟ ਹਾਸਲ ਕਰਨ ਵਿੱਚ ਅਸਮਰੱਥ ਰਹੀ।

ਉਸਦੇ ਭਾਈਚਾਰੇ ਵਿੱਚ ਰਾਣਾ ਨੂੰ ਇੱਕ ਗੁਰੂ ਮੰਨਿਆ ਜਾਂਦਾ ਹੈ ਅਤੇ ਉਸਦੇ 50 ਤੋਂ ਵੱਧ ਅਪ੍ਰੈਂਟਿਸ ਜਾਂ ਚੇਲੇ ਹਨ। ਉਸਨੇ ਪਾਕਿਸਤਾਨੀ ਜਨਗਣਨਾ ਵਿੱਚ ਟ੍ਰਾਂਸ ਲੋਕਾਂ ਦੀ ਨੁਮਾਇੰਦਗੀ ਨੂੰ ਕਿਹਾ ਹੈ। ਰਾਣਾ ਹੈਲਥਕੇਅਰ ਦੀ ਵਕੀਲ ਹੈ ਅਤੇ ਟ੍ਰਾਂਸ ਲੋਕਾਂ 'ਤੇ ਹੋਣ ਵਾਲੀ ਜਿਨਸੀ ਹਿੰਸਾ ਦੇ ਖਿਲਾਫ਼ ਹੈ। ਉਸਨੇ ਅੰਦਰੂਨੀ ਸਿੰਧ ਅਤੇ ਬਲੋਚਿਸਤਾਨ ਵਿੱਚ ਔਰਤਾਂ ਅਤੇ ਬੱਚਿਆਂ ਲਈ ਮੁਫਤ ਮੈਡੀਕਲ ਕੈਂਪ ਲਗਾਉਣ ਵਿੱਚ ਸਹਾਇਤਾ ਕੀਤੀ ਹੈ।

2015 ਵਿੱਚ ਰਾਣਾ ਸਥਾਨਕ ਸਰਕਾਰ ਦੀਆਂ ਚੋਣਾਂ ਲਈ ਟਰਾਂਸਪਰਸਨਜ਼ ਲਈ ਪੋਲਿੰਗ ਬੂਥਾਂ ਦੀ ਘਾਟ ਦੇ ਵਿਰੋਧ ਵਿੱਚ ਪ੍ਰਦਰਸ਼ਨ ਵਿੱਚ ਸ਼ਾਮਲ ਸੀ। ਨਤੀਜੇ ਵਜੋਂ ਟਰਾਂਸ ਭਾਈਚਾਰੇ ਨੇ ਚੋਣਾਂ ਦਾ ਬਾਈਕਾਟ ਕਰਨ ਦਾ ਫੈਸਲਾ ਕੀਤਾ ਸੀ।

 ਹਵਾਲੇ 


ਸ਼੍ਰੇਣੀ:ਪਾਕਿਸਤਾਨ ਦੇ ਐਲਜੀਬੀਟੀ ਲੋਕ
ਸ਼੍ਰੇਣੀ:ਜ਼ਿੰਦਾ ਲੋਕ